
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект:...Кравекомплекс в гр. Грамада с оператор „Про агро“ ЕООД, с Хайредин
Дата на извършване на проверката: 25.02.2021 г.

Място на извършване на проверката: гр. Грамада, местност „Тутмара“
Проверени компоненти и фактори на околната среда:

· Почви
· Превантивна дейност
· Въздух
· Опасни химични вещества

Цели на проверката:
    Провеждане на планов текущ контрол по компоненти и фактори на околната среда за изпълнение изискванията на:
· Закон почвите;
· Закон за водите;

· Закон за защита от вредното въздействие на химичните вещества и смеси във връзка с Регламент 1907/2006;

· Наредба № 1/17.02.2017 г. за реда и начина за обучение и издаване на документи за правоспособност на лица, извършващи дейности с оборудване, съдържащо флуоросъдържащи парникови газове, както и за документирането и отчитането на емисиите на флуоросъдържащи парникови газове;
· Закон за чистотата на атмосферния въздух;

· Наредба за реда и начина за съхранение на опасни химични вещества и смеси.
Извършени дейности:

     На 25.02.2021 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2021 г. и Заповед № РД-35/24.02.2021 г. на директора на РИОСВ – Монтана се извърши комплексна проверка на обекта и беше съставен Констативен протокол № КПКД-08/25.02.2021 г.
Проверени са:

· Кравекомплекс, местност „Тутмара“, гр. Грамада
· Документи и данни, свързани с изпълнение изискванията на законовите и подзаконови нормативни актове на ЗП, ЗВ, ЗЧАВ и ЗЗВВХВС.
Констативна част:

 Основната дейност на фирмата е отглеждане на крави и добив на мляко. 
1. Компонент „Почви“
На площадката на кравекомплекса са ситуирани две халета, една доилна зала с административно помещение, две торови шахти, три лагуни за течна торова фракция и една лагуна с вместимост 200 куб. м. за съхранение на изтичащите води от седемте бетонирани силажни ями. Торопочистването на двете халета за отглеждане на животни става с вградени скрепери.Торовият отпад се отвежда в двете торови шахти. Несепарираният торов отпад се изкупува по силата на сключен договор за срок от 10 години. При извършения оглед на площадката не са констатирани депонирани количества торов отпад извън определените за целта места.

2. Компонент „Води“
Водоснабдяването се осъществява от собствен водоизточник -  тръбен кладенец. Формиращите се от площадката води от измиването на помещенията на доилната зала, от съоръженията за съхраняване на мляко и битово-фекалните води от административното помещение в доилната сграда чрез площадкова канализация се отвеждат в едната торова шахта.
3. Компонент „Въздух“
За съхранение на млякото дружеството експлоатира два броя цистерни, За вида и количеството на използваните хладоагенти е представена изискуемата годишна информация за 2020 г. по чл. 36 от Наредба № 1/17.02.2017 г
При проверката са представени досиета на оборудването, с актуални записи за проверките за течове и поддръжка от хладилен техник  Обслужването и поддръжката на инсталациите се извършва въз основа на ежегодно сключван абонаментен договор. Двете охладителн инсталации са етикетирани в съответствие с изискванията на чл. 40 от горепосочената наредба.
4. Фактор „Опасни химични вещества“:
Дружеството е потребител по веригата на доставки в съответствие с изискванията на Регламент EO 1907/2006 REACH. За дезинфекция в доилна зала се използват и съхраняват химични вещества и смеси, класифицирани в една или повече категории на опасност. Двата вида препарати за дезинфекция се съхраняват в отделни помещения, съгласно изискванията, посочени в ИЛБ и Наредбата за съхранение на химични вещества и смеси. За използваните химични вещества и смеси бяха представени информационни листове за безопасност на български език
Заключение:
      При извършената проверка не са констатирани несъответствия с екологичното законодателство и не са дадени предписания. 

